钦定古今图书集成/明伦汇编/皇极典/第224卷 > 《贺天基节表》李刘
## 钦定古今图书集成/明伦汇编/皇极典/第224卷 > 《贺天基节表》李刘

正月始和，观象越二三之日；皇天眷命，飞龙乘九五
之时。百禄是宜，四方来贺。恭惟陛下，聪明渊懿，笃实
辉光。体《干》之元，首庶物而宁万国；乘震以出，转一气
而开八荒。瑞夙见于虹流，历诞增于凤纪。臣仰瞻北
极，遥颂南山。蜀道青天，身乃居于蜀徼；华阳黑水，祝
请效于华封。